title: 2013/590/ES: 2013 m. balandžio 17 d. Europos Parlamento sprendimas dėl Europos tinklų ir informacijos apsaugos agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/272

         EUROPOS PARLAMENTO SPRENDIMAS
   2013 m. balandžio 17 d.
   dėl Europos tinklų ir informacijos apsaugos agentūros 2011 finansinių metų biudžeto įvykdymo patvirtinimo
   (2013/590/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2011 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0100/2013),

               1.

               patvirtina Europos tinklų ir informacijos apsaugos agentūros vykdomajam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 135.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 77, 2004 3 13, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos tinklų ir informacijos apsaugos agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2011 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (4), ypač į jo 17 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0100/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad 2011 finansinių metų metinės finansinės ataskaitos patikimos, o atliktos susijusios operacijos teisėtos ir tvarkingos,

                  B.

                  kadangi Parlamentas 2012 m. gegužės 10 d. patvirtino Europos tinklų ir informacijos apsaugos agentūros (toliau – Agentūra) vykdomajam direktoriui, kad Agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                              —

                              reiškiamas jo susirūpinimas dėl to, kad, remiantis Audito Rūmų pateikta informacija, perkelti asignavimai sudaro 19 % viso Agentūros kitų metų biudžeto,

                              —

                              Agentūra raginama:

                              —

                              parengti išsamų fizinio inventoriaus sąrašą ir užtikrinti, kad apskaitos įrašai būtų teisingi,

                              —

                              užtikrinti didesnį sąmatų skaidrumą ir paaiškinti, kas ir už ką atsakingas,

                              —

                              stiprinti įgaliojimo viešųjų pirkimų srityje procedūras finansavimo sprendimų ir darbo programos lygmeniu,

                              —

                              užtikrinti, kad jos metinėje veiklos ataskaitoje būtų visapusiškai atskleista informacija apie išimtis,

                              —

                              užtikrinti, kad būtų tinkamai reaguojama į galimus pažeidimus,

                              —

                              vystyti ex post kontrolę ir apie ją pranešti,

                  C.

                  kadangi bendras Agentūros 2011 m. biudžetas sudarė 8 102 921 EUR, t. y. buvo 0,003 % mažesnis negu jos 2010 m. biudžetas (8 133 188 EUR); kadangi 2011 m. pradinis Sąjungos įnašas į Agentūros biudžetą sudarė 7 931 858 EUR (7), palyginti su 7 928 200 EUR 2010 m.,

         Biudžeto ir finansų valdymas

                  1.

                  primena, kad pradinis Sąjungos įnašas 2011 m. buvo 7 931 858 EUR; pažymi, kad, palyginti su ankstesniais metais, biudžetas vykdomas geriau;

                  2.

                  atsižvelgdamas į metines finansines ataskaitas pripažįsta, kad Agentūros pradinis 2011 m. biudžetas sudarė 7 931 858 EUR; vis dėlto pažymi, kad valdančioji taryba iš dalies pakeitė biudžetą, kad būtų atspindėtas Europos laisvosios prekybos asociacijos (ELPA) šalių įnašas, sudaręs 171 063 EUR;

                  3.

                  atsižvelgdamas į metines finansines ataskaitas pažymi, kad asignavimai įvykdyti 100 %, palyginti su 99,95 % 2010 m., o mokėjimai sudarė 85,82 % visų valdomų asignavimų, palyginti su 75,46 % 2010 m.;

         Perkelti asignavimai

                  4.

                  atsižvelgdamas į metines finansines ataskaitas pažymi, kad 1 166 895 EUR įsipareigojimų asignavimų, prisiimtų iki 2011 m. pabaigos, tačiau dar nesumokėtų, perkelti į 2012 m.; taip pat pažymi, kad perkelti asignavimai, atšaukti 2011 m. (t. y. perkelti iš 2010 m., bet nesumokėti 2011 m.), iš viso sudaro 130 133 EUR;

                  5.

                  reiškia susirūpinimą dėl to, kad Audito Rūmai vėl pranešė, jog Agentūros veiklos biudžeto (III antraštinė dalis) perkėlimai sudarė 33 %; reiškia susirūpinimą dėl to, jog ši padėtis rodo, kad vėluojama įgyvendinti pagal III antraštinę dalį finansuojamą Agentūros veiklą ir kad tai neatitinka biudžeto metinio periodiškumo principo; dar kartą ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą; be to, pažymi, kad, palyginti su ankstesniais metais (52 %), padėtis geresnė;

                  6.

                  primena, jog Audito Rūmai pranešė, kad Agentūros administracinio biudžeto (II antraštinė dalis) perkėlimai sudarė 34 %; pažymi, kad ši padėtis neatitinka biudžeto metinio periodiškumo principo; dar kartą ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą;

         Viešųjų pirkimų procedūros

                  7.

                  atsižvelgdamas į Audito Rūmų ataskaitą pripažįsta, kad Agentūra turi gerinti ilgalaikio turto dokumentavimą, kadangi ilgalaikio turto įsigijimas fiksuojamas sąskaitomis faktūromis, o ne atskirais punktais; ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą;

         Priėmimo į darbą procedūros

                  8.

                  pažymi, kad nesiimta jokių tinkamų priemonių siekiant spręsti nepakankamai skaidrių priėmimo į darbą procedūrų problemą, apie kurią 2010 m. pranešė Audito Rūmai, ir kad Audito Rūmai dar kartą pranešė, jog Agentūra turi gerinti šių procedūrų skaidrumą; ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą; mano, kad kai kurie Tarnybos nuostatų reikalavimai gali būti didelė administracinė našta; todėl ragina Komisiją leisti vadovaujantis Tarnybos nuostatų 110 straipsniu tam tikru mastu supaprastinti agentūroms keliamus reikalavimus;

                  9.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 135.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 77, 2004 3 13, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 221.

         (7)  2011 finansinių metų metinės finansinės ataskaitos, p. 20.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2012/572/ES: 2012 m. gegužės 10 d. Europos Parlamento sprendimas dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/184

         EUROPOS PARLAMENTO SPRENDIMAS
   2012 m. gegužės 10 d.
   dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo
   (2012/572/ES)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (3), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0123/2012),

               1.

               patvirtina Europos ligų prevencijos ir kontrolės centro direktoriui, kad Centro 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 122.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos ligų prevencijos ir kontrolės centro 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos ligų prevencijos ir kontrolės centro 2010 finansinių metų galutinių metinių ataskaitų kartu su Centro atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (3), ypač į jo 23 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0123/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos ligų prevencijos ir kontrolės centro (toliau – Centras) 2010 finansinių metų metinės finansinės ataskaitos patikimos, o ataskaitose atspindimos operacijos yra teisėtos ir tvarkingos;

                  B.

                  kadangi Parlamentas 2011 m. gegužės 10 d. patvirtino Centro direktoriui, kad Centro 2009 finansinių metų biudžetas įvykdytas (5), ir kadangi prie biudžeto įvykdymo patvirtinimo pridėtoje rezoliucijoje Parlamentas paragino Centrą, be kita ko:

                              —

                              lentelėje, kuri turi būti pridėta prie Audito Rūmų ataskaitos, palyginti operacijas, atliktas tais metais, kurių biudžeto įvykdymas tvirtinamas, su operacijomis, atliktomis ankstesniais finansiniais metais,

                              —

                              spręsti aukšto asignavimų perkėlimo į kitą laikotarpį lygio klausimą, nes tai turi neigiamos įtakos biudžeto vykdymui ir prieštarauja metinio periodiškumo principui,

                              —

                              įvykdyti savo įsipareigojimą nusiųsti biudžeto įvykdymą tvirtinančiai institucijai direktoriaus parengtą ataskaitą, kurioje būtų apibendrintas Vidaus audito tarnybos (angl. Internal Audit Service, IAS) rekomendacijų turinys;

                  C.

                  kadangi bendras Centro biudžetas 2010 finansiniais metais sudarė 57 800 000 EUR, palyginti su 49 200 000 EUR 2009 m., t. y. padidėjo 17,5 %; kadangi visas Sąjungos įnašas į Centro 2010 m. biudžetą buvo 56 225 000 EUR;

         Biudžeto ir finansų valdymas

                  1.

                  primena, kad pirminis Sąjungos įnašas į Centro finansavimą 2010 m. siekė 53 078 000 EUR; tačiau pažymi, kad prie šios sumos pridėta 145 000 EUR susigrąžinto pertekliaus, todėl visas Sąjungos įnašas 2010 m. buvo 53 223 EUR;

                  2.

                  pabrėžia, kad pagal Europos Sąjungos 2010 finansinių metų bendrąjį biudžetą visas Centrui skirtas įnašas siekė 56 225 000 EUR ir jį sudarė:

                              —

                              33 360 000 EUR įnašas pagal I ir II antraštines dalis ir

                              —

                              22 895 000 EUR įnašas pagal III antraštinę dalį, iš kurių 10 mln. EUR buvo išmokėta;

                        vis dėlto pažymi, kad tame pačiame dokumente pateikiama, jog visas Sąjungos įnašas į Centro finansavimą 2010 m. sudarė 53 223 000 EUR; pripažįsta Komisijos teiginį, kad Sąjungos įnašas į Centro finansavimą 2010 m. buvo 56 225 000 EUR, ir kad skaičius 53 223 000 EUR yra klaidų tekste, pateikiamame su biudžeto duomenimis, rezultatas; mano, jog šis faktas atspindi būtinybę, kad Komisija biudžeto įvykdymo patvirtinimo institucijai kasmet pateiktų suvestinę informaciją apie bendrą metinį kiekvienos agentūros finansavimą iš Europos Sąjungos bendrojo biudžeto;

                  3.

                  remdamasis Centro suteikta informacija, atkreipia dėmesį, kad susitarimas dėl antros dotacijos su Plėtros generaliniu direktoratu pasirašytas pradiniam dvejų metų laikotarpiui ir kad tolesnis 2009–2010 m. laikotarpiui numatytas biudžeto padidinimas 400 000 EUR įgyvendintas 2010 m.; pažymi, kad 2011 m. Centras turėjo pateikti prašymą pratęsti susitarimo dėl dotacijos trukmę;

                  4.

                  remdamasis Centro 2010 finansinių metų galutinėmis metinėmis finansinėmis ataskaitomis patvirtina, kad asignavimų įsipareigojimams atžvilgiu biudžetas buvo įvykdytas 95 %; tačiau yra susirūpinęs, kad mokėjimų atžvilgiu įvykdyta tik 68 % viso biudžeto; vis dėlto mano, kad tai yra geriau nei 59 % 2009 m., bet laikosi nuomonės, kad šiuo požiūriu Centrui reikia dėti daugiau pastangų;

                  5.

                  pabrėžia, kad mokėjimų asignavimų panaudojimas pagerėjo iki 92,7 %, o tai reiškia, kad nepanaudoti asignavimai sudaro 3 800 000 EUR sumą; pažymi, kad šis nevisiškas asignavimų panaudojimas susijęs su tuo, kad Centras apribojo savo mokėjimų asignavimų prašymus, siekdamas, kaip reikalavo Audito Rūmai ir Komisija, metų pabaigoje sumažinti grynųjų pinigų sumą savo banko sąskaitoje;

                  6.

                  remdamasis Centro 2010 m. metine veiklos ataskaita, atkreipia dėmesį, kad direktorius, kaip įgaliojimus suteikiantis pareigūnas, finansinę atsakomybę perdavė penkiems skyrių vadovams ir – tam tikram laikotarpiui – direktoriaus biuro koordinatoriui; tačiau pažymi, kad visas daugiau kaip 250 000 EUR vertės sutartis turi pasirašyti direktorius;

         Perkelti asignavimai

                  7.

                  remdamasis iš Audito Rūmų gauta informacija, patvirtina, kad 2010 m. 15 600 000 EUR suma, kuri prilygsta 27 % viso biudžeto, įskaitant 50 % III antraštinės dalies – veiklos išlaidų, buvo perkelta į 2011 m.; dar kartą ragina Centrą kuo skubiau pašalinti Audito Rūmų nustatytus trūkumus, susijusius su perkeltais asignavimais; pabrėžia, kad aukštas asignavimų perkėlimo į kitą laikotarpį lygis turi neigiamos įtakos biudžeto vykdymui;

                  8.

                  yra susirūpinęs dėl to, kad šis aukštas asignavimų perkėlimo lygis, kuris susijęs su žemu sukauptų išlaidų lygiu, yra pernelyg didelis ir prieštarauja metinio periodiškumo principui;

         Apskaitos sistema

                  9.

                  remdamasis Centro biudžeto ir finansų valdymo ataskaita, atkreipia dėmesį į tai, kad 2010-ieji buvo pirmieji metai, kai Centras visų metų biudžetą vykdė naudodamasis Europos Komisijos integruota biudžeto ir apskaitos sistema ABAC WF;

                  10.

                  remdamasis 2010 m. metine veiklos ataskaita, patvirtina, kad Centras peržiūrėjo su mokėjimais ir įsipareigojimais susijusias vidaus procedūras;

         Viešieji pirkimai

                  11.

                  remdamasis Centro metine veiklos ataskaita, pažymi, kad viešųjų pirkimų tarnyba surengė 50 atvirų konkursų, 18 derybų ir 8 kvietimus teikti pasiūlymus, ragina Centrą biudžeto įvykdymą tvirtinančiai institucijai pateikti kiekvieno iš šių viešųjų pirkimų konkursų rezultatus;

                  12.

                  pažymi, kad po penkerius metus trūkusių derybų pasirašytas Centro ir Švedijos pagyvenusių žmonių priežiūros ir visuomenės sveikatos ministerijos susitarimas dėl būstinės;

         Žmogiškieji ištekliai

                  13.

                  patvirtina, kad buvęs Centro direktorius 2010 m. vasario mėn. pasitraukė iš pareigų, kad galėtų eiti kitas pareigas Pasaulio sveikatos organizacijos Europos regioniniame biure;

                  14.

                  ragina Centrą įgyvendinti atitinkamas priemones, kuriomis būtų užtikrintas įdarbinimo procedūrų skaidrumas; Parlamentui itin didelį rūpestį kelia Audito Rūmų išvados, kad iš anksto nebuvo nustatyta privalomo balų skaičiaus, kurį kandidatai turėjo surinkti, kad būtų pakviesti į pokalbį arba įrašyti į rezervo sąrašą; pažymi, kad po tuo gali slėptis su nepotizmu susijusi situacija ar interesų konfliktas;

                  15.

                  remdamasis Centro biudžeto ir finansų valdymo ataskaita, atkreipia dėmesį į tai, kad 2010 m. gruodžio 31 d. Centre dirbo 175 laikinieji tarnautojai, nors 2010 m. etatų lentelėje buvo numatyta 200 etatų;

                  16.

                  remdamasis ataskaita, taip pat patvirtina, kad 2010 m. laikinųjų tarnautojų ir sutartininkų kaita siekė 7 %;

                  17.

                  mano, kad Centras yra svarbi Sąjungos institucija, padedanti Europos lygmeniu stiprinti ir plėtoti ligų priežiūrą, vertinti esamus ir kylančius pavojus žmonių sveikatai, kuriuos lemia infekcinės ligos, ir pranešti apie juos, taip pat Europos lygiu sutelkti žinias sveikatos srityje;

         Veikla

                  18.

                  patvirtina, jog Centras šiuo metu bendradarbiauja su savo partneriais, kad, remdamasis per 2009 m. H1N1 padermės viruso sukeltą gripo pandemiją įgyta patirtimi, galėtų įgyvendinti tam tikrus pokyčius ir taip dar labiau pagerintų būsimą Centro veiklą; nepaisant to, atkreipia dėmesį į svarbų Centro indėlį įgyvendinant kovos su H1N1 padermės viruso sukelta gripo pandemija priemones – 2009 m. Centras paskelbė preliminarias specialių vakcinų nuo pandeminio gripo vartojimo gaires;

         Vidaus auditas

                  19.

                  remdamasis Centro biudžeto ir finansų valdymo ataskaita, pažymi, kad atlikta vidaus kontrolės sistemos įgyvendinimo peržiūra; Parlamentui rūpestį kelia tai, kad dar neįgyvendinti du standartai, būtent veiklos tęstinumas ir veiklos vertinimas, o dar keturi – įgyvendinti tik iš dalies, todėl ragina Centrą šiuo tikslu kuo greičiau imtis veiksmų ir informuoti biudžeto įvykdymą tvirtinančią instituciją apie šių standartų įgyvendinimo pažangą;

                  20.

                  remdamasis Centro biudžeto ir finansų valdymo ataskaita, patvirtina, kad numatytas Metinę darbo programą rengti padedančių procesų, daugiausia dėmesio skiriant valdymo informacinei sistemai, auditas, kurį turėjo atlikti Vidaus audito tarnyba, nukeltas į 2011 m.; todėl ragina Centrą informuoti biudžeto įvykdymą tvirtinančią instituciją apie IAS išvadas 2012 m. pradžioje;

                  21.

                  taip pat, remdamasis iš Centro gauta informacija, patvirtina, kad 2010 m. pabaigoje nebuvo pateikta nė vienos IAS audito kritinės išvados; tačiau šešios svarbios išvados buvo tebesvarstomos; Centras pranešė Parlamentui, kad keturios iš šių rekomendacijų susijusios su informavimu apie sveikatą, veiklos rodikliais, finansų pareigūnų naudojamu kontroliniu sąrašu ir Centro posėdžių išlaidų apskaičiavimu; ragina Centrą informuoti biudžeto įvykdymą tvirtinančią instituciją apie kitas dvi rekomendacijas, kurias Centras dar turi įgyvendinti;

                  22.

                  atkreipia dėmesį į savo ankstesnių pranešimų dėl biudžeto įvykdymo patvirtinimo rekomendacijas, kurios nurodytos šios rezoliucijos priede;

                  23.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (6) rezoliucijoje dėl ES agentūrų veiklos rezultatų, finansų valdymo ir kontrolės.

         (1)  OL C 366, 2011 12 15, p. 122.

         (2)  OL L 248, 2002 9 16, p. 1.

         (3)  OL L 142, 2004 4 30, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 145.

         (6)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PER PRAĖJUSIUS KELERIUS METUS EUROPOS PARLAMENTO PATEIKTOS REKOMENDACIJOS

                  Europos ligų prevencijos ir kontrolės centras

                  2006 m.

                  2007 m.

                  2008 m.

                  2009 m.

                  Veikla /viešieji pirkimai

                  Nebuvo griežtai laikomasi viešųjų pirkimų taisyklių: nenustatyta aiškių atrankos kriterijų, netinkamai parinkta procedūra, nesilaikyta skelbime apie konkursą nustatytos procedūros, nepakankamai dokumentuotos procedūros.

                  Nepateikta

                              —

                              Ragina Centrą pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių metų operacijomis, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais,

                              —

                              Centras su Švedijos Vyriausybe dar nebuvo sudaręs susitarimo dėl būstinės, nes tebebuvo neišspręsta daug klausimų, kuriuos reikėjo aptarti per tolesnes derybas.

                  Ragina Centrą pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis.

                  Asignavimų perkėlimas į kitą laikotarpį

                  Nebuvo griežtai laikomasi metinio periodiškumo principo: beveik 45 % tais metais prisiimtų įsipareigojimų buvo perkelti į kitus metus; be to, antrąjį 2006 m. pusmetį – daugiausia dėl netikslių išlaidų darbuotojams sąmatų – buvo perkelta daug asignavimų.

                              —

                              Nebuvo griežtai laikomasi metinio periodiškumo principo: programavimo, stebėsenos ir Centro biudžeto vykdymo kontrolės trūkumai.-

                              —

                              nusprendus atlikti biudžeto pataisas, nebuvo įvertintas jų poveikis darbo programai ir tikslų pasiekimui.

                              —

                              Nebuvo griežtai laikomasi metinio periodiškumo principo: programavimo ir Centro biudžeto vykdymo kontrolės trūkumai,

                              —

                              prašo Komisijos išnagrinėti galimybes, kaip užtikrinti, kad grynieji pinigai būtų valdomi visiškai atsižvelgiant į Centro poreikius. Centras nuolat turi itin didelį grynųjų pinigų kiekį (2008 m. gruodžio 31 d. –16 705 091 EUR).

                  Ragina Centrą informuoti biudžeto įvykdymą tvirtinančią instituciją apie priemones, kurių imtasi siekiant ištaisyti trūkumus. Aukštas perkėlimų į kitus metus lygis, kuris turi neigiamą poveikį biudžeto vykdymui ir prieštarauja metinio periodiškumo principui.

                  Žmogiškieji ištekliai

                  Nepateikta

                  Nepateikta

                              —

                              Įdarbinimo procedūrų planavimo trūkumai

                  Nepateikta

                  Vidaus auditas

                  Pažeidžiant Finansinį reglamentą, buvo prisiimti teisiniai įsipareigojimai, prieš tai neprisiėmus biudžetinių įsipareigojimų.

                  Agentūra nesilaikė Finansinio reglamento nuostatų ir ekonomiškumo principo: 2007 m. dėl susitarimo, pasirašyto su savo pagrindinio pastato savininku, Centras už jo remontą sumokėjo 500 000 EUR. Šiame susitarime nebuvo nurodytas numatytų atlikti darbų pobūdis, terminai ar mokėjimo sąlygos.

                  Centras nevisiškai įvykdė savo įsipareigojimą už biudžeto įvykdymo patvirtinimą atsakingai institucijai nusiųsti direktoriaus parengtą ataskaitą, kurioje būtų pateikta vidaus auditoriaus atliktų vidaus auditų skaičiaus suvestinė.

                  Centras nevisiškai įvykdė savo įsipareigojimą biudžeto įvykdymą tvirtinančiai institucijai nusiųsti direktoriaus parengtą ataskaitą, kurioje būtų apibendrintas IAS rekomendacijos turinys.


title: 2012/193/ES: 2012 m. kovo 13 d. Tarybos sprendimas dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis , darbe sudarymo Sąjungos vardu#Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis , darbe#Bendra Susitariančiųjų Šalių deklaracija dėl konkrečios asociacijos įgyvendinant, taikant ir plėtojant Šengeno acquis

text:
13.4.2012

               LT

               Europos Sąjungos oficialusis leidinys

               L 103/3

         TARYBOS SPRENDIMAS
   2012 m. kovo 13 d.
   dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe sudarymo Sąjungos vardu
   (2012/193/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 74, 77 ir 79 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. gegužės 15 d. Komisijai suteikus įgaliojimus buvo užbaigtos derybos su Islandijos Respublika, Lichtenšteino Kunigaikštyste, Norvegijos Karalyste ir Šveicarijos Konfederacija dėl šių valstybių dalyvavimo komitetų, padedančių Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe;

               (2)

               pagal Tarybos sprendimą 2012/192/ES (1) Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) buvo pasirašytas Europos Sąjungos vardu 2011 m. rugsėjo 22 d. su sąlyga, kad jis bus sudarytas vėliau;

               (3)

               Susitarimas turėtų būti sudarytas;

               (4)

               šis sprendimas neturi poveikio Jungtinės Karalystės pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2);

               (5)

               šis sprendimas neturi poveikio Airijos pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3);

               (6)

               šis sprendimas neturi poveikio Danijos pozicijai pagal Protokolą dėl Danijos pozicijos, pridėtą prie Europos Sąjungos sutarties ir Sutarties dėl Europos Sąjungos veikimo,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) ir prie jo pridėta bendra deklaracija.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti Susitarimo 7 straipsnio 4 dalyje numatytą patvirtinimo aktą, kuriuo siekiama išreikšti Sąjungos sutikimą įsipareigoti.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. kovo 13 d.

            Tarybos vardu

            Pirmininkė

         M. VESTAGER

      (1)  Žr. šio Oficialiojo leidinio p. 1.

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.

      Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos
      SUSITARIMAS
      dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe
      EUROPOS SĄJUNGA
      ir
      ISLANDIJOS RESPUBLIKA
      (toliau – Islandija),
      LICHTENŠTEINO KUNIGAIKŠTYSTĖ
      (toliau – Lichtenšteinas),
      NORVEGIJOS KARALYSTĖ
      (toliau – Norvegija) ir
      ŠVEICARIJOS KONFEDERACIJA
      (toliau – Šveicarija),
      toliau kartu vadinamos asocijuotomis valstybėmis,
      ATSIŽVELGDAMOS į 1999 m. gegužės 18 d. sudarytą Europos Sąjungos Tarybos ir Islandijos Respublikos bei Norvegijos Karalystės susitarimą dėl šių valstybių asociacijos įgyvendinant, taikant ir plėtojant Šengeno acquis (toliau – Asociacijos susitarimas su Islandija ir Norvegija),
      ATSIŽVELGDAMOS į 2004 m. spalio 26 d. pasirašytą Europos Sąjungos, Europos bendrijos ir Šveicarijos Konfederacijos susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Asociacijos susitarimas su Šveicarija),
      ATSIŽVELGDAMOS į 2008 m. vasario 28 d. pasirašytą Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Lichtenšteino asociacijos protokolas),
      ATSIŽVELGDAMOS į 1999 m. gegužės 18 d. sudarytą Europos Sąjungos Tarybos ir Islandijos Respublikos bei Norvegijos Karalystės susitarimą pasikeičiant laiškais dėl komitetų, padedančių Europos Komisijai naudotis savo vykdomaisiais įgaliojimais,
      ATSIŽVELGDAMOS į 2004 m. spalio 26 d. pasirašytą Europos Sąjungos Tarybos ir Šveicarijos Konfederacijos susitarimą pasikeičiant laiškais dėl komitetų, padedančių Europos Komisijai naudotis savo vykdomaisiais įgaliojimais,
      ATSIŽVELGDAMOS į deklaraciją, pridėtą prie 2008 m. vasario 28 d. Lichtenšteino asociacijos protokolo dėl dalyvavimo komitetų, padedančių Europos Komisijai naudotis savo vykdomaisiais įgaliojimais, darbe,
      ATSIŽVELGDAMOS į tai, kad Europos Komisijos (toliau – Komisija), besinaudojančios savo vykdomaisiais įgaliojimais, priimti nauji Šengeno acquis aktai arba priemonės, kuriems taikomos šiame Susitarime nustatytos procedūros, vienu metu taikomi Europos Sąjungai ir jos valstybėms narėms bei asocijuotoms valstybėms,
      ATSIŽVELGDAMOS į tai, kad reikia užtikrinti naujų Šengeno acquis aktų arba priemonių taikymą ir vienodą įgyvendinimą, ir asocijuotos valstybės šiuo tikslu turi dalyvauti komitetų, padedančių Komisijai naudotis savo vykdomaisiais įgaliojimais, darbe, kai priimami sprendimai dėl aktų arba priemonių, kuriais plėtojamas Šengeno acquis,
      KADANGI asociacijos susitarimuose nenustatyta asocijuotų valstybių dalyvavimo komitetų, padedančių Komisijai naudotis savo vykdomaisiais įgaliojimais, darbe, kai priimami sprendimai dėl aktų arba priemonių, kuriais plėtojamas Šengeno acquis, išsamių taisyklių,
      KADANGI Islandijos Respublikos, Norvegijos Karalystės ir Lichtenšteino Kunigaikštystės dalyvavimas komitete, padedančiame Komisijai naudotis savo vykdomaisiais įgaliojimais, nustatytais 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (1), yra šiuo metu nustatytas Europos ekonominės erdvės susitarime, o Šveicarijos Konfederacijos dalyvavimas šiame komitete nustatytas susitarimu pasikeičiant laiškais, pridėtu prie Asociacijos susitarimo su Šveicarija,
      NUSPRENDĖ:
      1 straipsnis
      Šis Susitarimas taikomas aktams arba priemonėms, kuriais iš dalies keičiamas Šengeno acquis arba kurie juo pagrįsti ir kuriuos Komisija priima naudodamasi savo vykdomaisiais įgaliojimais įgyvendinant, taikant ir plėtojant Šengeno acquis.
      2 straipsnis
      1.   Asocijuotos valstybės kaip stebėtojos dalyvauja komitetų, padedančių Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis (toliau – Šengeno komitologijos komitetai), nurodytų šio Susitarimo priede, darbe.
      2.   Kai nauju aktu, kuriuo iš dalies keičiamas Šengeno acquis arba kuris juo pagrįstas, įsteigiamas naujas komitetas, padedantis Komisijai naudotis savo vykdomaisiais įgaliojimais, asocijuotos valstybės dalyvauja šio komiteto darbe nuo jo steigimo akto įsigaliojimo dienos.
      3.   Šengeno komitologijos komitetų sąrašą Komisija reguliariai atnaujina ir skelbia Europos Sąjungos oficialiajame leidinyje.
      3 straipsnis
      1.   Asocijuotų valstybių atstovai dalyvauja Šengeno komitologijos komitetų darbe šiame straipsnyje nustatyta tvarka.
      2.   Šengeno komitologijos komitetuose asocijuotos valstybės gali:

                  —

                  paaiškinti dėl kurio nors akto ar priemonės joms kylančias problemas įgyvendinant, taikant ar plėtojant Šengeno acquis arba reaguoti į problemas, su kuriomis susidūrė kitos delegacijos,

                  —

                  pareikšti savo nuomonę bet kokiu klausimu, susijusiu su joms rūpimų nuostatų rengimu, plėtojimu ar įgyvendinimu.

            3.   Asocijuotos valstybės turi teisę Šengeno komitologijos komitetuose teikti siūlymus. Po diskusijų Komisija gali apsvarstyti tokius siūlymus siekdama pateikti pasiūlymą arba imtis iniciatyvos.
      4.   Asocijuotos valstybės nedalyvauja Šengeno komitologijos komitetams balsuojant ir pasišalina, kai komitetas rengiasi balsuoti.
      5.   Šaukiant Šengeno komitologijos komitetų posėdžius, asocijuotos valstybės tuo pačiu metu kaip ir ES valstybės narės gauna posėdžio darbotvarkę, priemonių projektus, apie kuriuos jų prašoma pareikšti nuomonę, ir visus kitus svarbius darbinius dokumentus.
      6.   Visuomenės galimybei susipažinti su Šengeno komitologijos komitetų dokumentais taikomi tokie patys principai ir sąlygos kaip ir Komisijos dokumentams (2).
      7.   Taikant šį Susitarimą ir nustatant Šengeno komitologijos komitetų procedūrinius aspektus pateikiama nuoroda į šį straipsnį.
      4 straipsnis
      Rengdama pasiūlymus, kuriais iš dalies keičiamos Šengeno acquis nuostatos arba kurie jomis pagrįsti, Komisija neoficialiai tariasi su asocijuotų valstybių ekspertais taip pat, kaip ji, rengdama savo pasiūlymus, tariasi su Europos Sąjungos valstybių narių (toliau – valstybės narės) ekspertais.
      5 straipsnis
      1.   Naujų teisės aktų ar priemonių, kuriais plėtojamas Šengeno acquis, priėmimo teisę pasilieka Europos Sąjungos kompetentingos institucijos (3).
      Atsižvelgiant į 3 dalį,

                  —

                  tokie teisės aktai arba priemonės įsigalioja tuo pačiu metu Europos Sąjungai ir jos atitinkamoms valstybėms narėms ir asocijuotoms valstybėms, nebent tuose aktuose ar priemonėse aiškiai nurodyta kitaip,

                  —

                  kiekvienai asocijuotai valstybei priėmus tokius aktus arba priemones, nustatomi tos asocijuotos valstybės ir Europos Sąjungos ir jos valstybių narių, kurioms šie aktai ir priemonės yra privalomi, teisės ir įsipareigojimai.

            2.   Apie 1 dalyje minimų aktų arba priemonių, kuriems taikomos šiame Susitarime nustatytos procedūros, priėmimą pranešama asocijuotoms valstybėms.
      Apie 1 dalyje minimų aktų arba priemonių priėmimą asocijuotoms valstybėms praneša Komisijos generalinis sekretoriatas, remdamasis šiuo straipsniu, jei apie šių aktų arba priemonių priėmimą pranešama valstybėms narėms.
      Jei Komisijos generalinis sekretoriatas nepraneša valstybėms narėms apie 1 dalyje minimų aktų arba priemonių priėmimą, apie šių aktų arba priemonių priėmimą asocijuotoms valstybėms praneša už jų priėmimą atsakingas Komisijos generalinis direktoratas, remdamasis šiuo straipsniu.
      3.   Kiekviena asocijuota valstybė savarankiškai sprendžia, ar pritarti 1 dalyje minimų aktų arba priemonių turiniui ir ar įgyvendinti juos savo vidaus teisinėje sistemoje. Apie šiuos sprendimus Komisijai pranešama per 30 dienų nuo Komisijos pranešimo apie aktus arba priemones.
      Asocijuotoms valstybėms priėmus 1 dalyje minimus aktus bei priemones arba atsižvelgiant į pasekmes, jei jos nepriimtų šių aktų ar priemonių, taikomos šios nuostatos:

                  —

                  Islandijai ir Norvegijai – Asociacijos susitarimo su Islandija ir Norvegija 8 straipsnis,

                  —

                  Šveicarijai – Asociacijos susitarimo su Šveicarija 7 straipsnis,

                  —

                  Lichtenšteinui – Lichtenšteino asociacijos protokolo 5 straipsnis.

            6 straipsnis
      1.   Asocijuotos valstybės į Europos Sąjungos bendrąjį biudžetą įneša metinį administracinėms išlaidoms, susijusioms su šio Susitarimo įgyvendinimu, padengti skirtą 500 000 EUR įnašą, kurį sudaro šių šalių bendrojo vidaus produkto procentinė dalis nuo visų dalyvaujančių valstybių bendrojo vidaus produkto, darant metinius patikslinimus pagal infliacijos lygį Europos Sąjungoje.
      500 000 EUR suma koreguojama pasikeičiant laiškais, jei to reikia pasikeitus Šengeno komitologijos komitetų, kuriuose dalyvauja asocijuotos valstybės, skaičiui arba jų posėdžių dažniui.
      2.   Šengeno komitologijos komitetų posėdžiuose dalyvaujančių atstovų kelionės išlaidos negrąžinamos.
      7 straipsnis
      1.   Šio Susitarimo depozitaras yra Europos Sąjungos Tarybos generalinis sekretorius.
      2.   Europos Sąjunga ir asocijuotos valstybės patvirtina šį Susitarimą pagal savo procedūras.
      3.   Tam, kad šis Susitarimas įsigaliotų, jį turi patvirtinti Europos Sąjunga ir bent viena asocijuota valstybė.
      4.   Šis Susitarimas Europos Sąjungos ir atitinkamos asocijuotos valstybės atžvilgiu įsigalioja antro mėnesio po jo patvirtinimo arba ratifikavimo dokumento deponavimo depozitarui pirmąją dieną.
      5.   Lichtenšteinui šis Susitarimas įsigalioja tik po to, kai įsigalioja Lichtenšteino asociacijos protokolas.
      8 straipsnis
      1.   Norvegijos ir Islandijos atžvilgiu šis Susitarimas nutraukiamas, kai nutraukiamas atitinkamas Asociacijos susitarimas su Islandija arba Norvegija.
      2.   Šveicarijos atžvilgiu šis Susitarimas nutraukiamas, kai nutraukiamas Asociacijos susitarimas su Šveicarija.
      3.   Lichtenšteino atžvilgiu šis Susitarimas nutraukiamas, kai panaikinamas Lichtenšteino asociacijos protokolas.
      4.   Apie Susitarimo nutraukimą pranešama depozitarui.
      9 straipsnis
      Šis Susitarimas ir bendra deklaracija parengiami vienu originaliu egzemplioriumi anglų, bulgarų, čekų, danų, estų, graikų, islandų, ispanų, italų, latvių, lenkų, lietuvių, maltiečių, norvegų, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  OL L 281, 1995 11 23, p. 31.

         (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

         (3)  Šio Susitarimo pasirašymo metu šiuos aktus arba priemones Komisija priima pagal 2011 m. vasario 16 d. Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13), arba pagal 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (OL L 184, 1999 7 17, p. 23), su paskutiniais pakeitimais, padarytais 2006 m. liepos 17 d. Tarybos sprendimu 2006/512/EB (OL L 200, 2006 7 22, p. 11), 5a straipsnį.

         PRIEDAS
         Įsteigtų komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, sąrašas:

                     —

                     1995 m. gegužės 29 d. Tarybos reglamentu (EB) Nr. 1683/95, nustatančiu vienodą vizų formą (1), įsteigtas komitetas,

                     —

                     2006 m. gruodžio 20 d. Europos Parlamento ir Tarybos reglamentu (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (2) ir 2007 m. birželio 12 d. Tarybos sprendimu 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (3) įsteigtas komitetas; šis komitetas taip pat padeda Europos Komisijai taikyti šias teisines priemones:

                                 —

                                 2008 m. liepos 9 d. Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (4),

                                 —

                                 2008 m. spalio 24 d. Tarybos reglamentą (EB) Nr. 1104/2008 dėl perėjimo iš Šengeno informacinės sistemos (SIS1+) į antrosios kartos Šengeno informacinę sistemą (SIS II) (5),

                                 —

                                 2008 m. spalio 24 d. Tarybos sprendimą 2008/839/TVR dėl perėjimo iš Šengeno informacinės sistemos (SIS1+) į antrosios kartos Šengeno informacinę sistemą (SIS II) (6),

                     —

                     2004 m. vasario 19 d. Tarybos sprendimu 2004/201/TVR dėl Sirene vadovo keitimo tvarkos (7) ir 2004 m. vasario 19 d. Tarybos reglamentu (EB) Nr. 378/2004 dėl Sirene vadovo keitimo tvarkos (8) įsteigtas komitetas, padedantis Europos Komisijai keisti Sirene vadovą,

                     —

                     2005 m. kovo 16 d. Tarybos sprendimu 2005/267/EB, įsteigiančiu saugų žiniatinkliu pagrįstą informacijos ir koordinavimo tinklą, skirtą valstybių narių migracijos valdymo tarnyboms (9), įsteigtas komitetas,

                     —

                     2006 m. kovo 15 d. Europos Parlamento ir Tarybos reglamentu (EB) Nr. 562/2006, nustatančiu taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (10), įsteigtas komitetas, padedantis Europos Komisijai išorės sienų kontrolės srityje,

                     —

                     Solidarumo ir migracijos srautų valdymo komitetas, įsteigtas 2007 m. gegužės 23 d. Europos Parlamento ir Tarybos sprendimu Nr. 574/2007/EB dėl Išorės sienų fondo 2007–2013 m. laikotarpiui pagal Solidarumo ir migracijos srautų valdymo bendrąją programą įsteigimo (11),

                     —

                     2009 m. liepos 13 d. Europos Parlamento ir Tarybos reglamentu (EB) Nr. 810/2009, nustatančiu Bendrijos vizų kodeksą (Vizų kodeksas) (12), įsteigtas komitetas (Vizų komitetas).

            (1)  OL L 164, 1995 7 14, p. 1.

            (2)  OL L 381, 2006 12 28, p. 4.

            (3)  OL L 205, 2007 8 7, p. 63.

            (4)  OL L 218, 2008 8 13, p. 60.

            (5)  OL L 299, 2008 11 8, p. 1.

            (6)  OL L 299, 2008 11 8, p. 43.

            (7)  OL L 64, 2004 3 2, p. 45.

            (8)  OL L 64, 2004 3 2, p. 5.

            (9)  OL L 83, 2005 4 1, p. 48.

            (10)  OL L 105, 2006 4 13, p. 1.

            (11)  OL L 144, 2007 6 6, p. 22.

            (12)  OL L 243, 2009 9 15, p. 1.

      BENDRA SUSITARIANČIŲJŲ ŠALIŲ DEKLARACIJA DĖL KONKREČIOS ASOCIACIJOS ĮGYVENDINANT, TAIKANT IR PLĖTOJANT ŠENGENO ACQUIS
      Susitariančiosios Šalys bendrai deklaruoja, kad konkreti Islandijos Respublikos, Lichtenšteino Kunigaikštystės, Norvegijos Karalystės ir Šveicarijos Konfederacijos asociacija įgyvendinant, taikant ir plėtojant Šengeno acquis nelaikoma teisiniu nei politiniu precedentu bet kurioje kitoje Europos Sąjungos bendradarbiavimo su šiomis valstybėmis srityje.


title: 2012/555/ES: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, V skirsnis – Audito Rūmai#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, V skirsnis – Audito Rūmai

text:
17.10.2012

               LT

               Europos Sąjungos oficialusis leidinys

               L 286/104

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, V skirsnis – Audito Rūmai
   (2012/555/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7-0260/2011) (2),

               —

               atsižvelgdamas į Audito Rūmų metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0091/2012),

               1.

               patvirtina Audito Rūmų Generaliniam sekretoriui, kad Audito Rūmų 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, V skirsnis – Audito Rūmai
      Europos Parlamentas,

                  —

                  atsižvelgdamas į Europos Sąjungos 2010 finansinių metų bendrąjį biudžetą (1),

                  —

                  atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7-0260/2011) (2),

                  —

                  atsižvelgdamas į Audito Rūmų metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0091/2012),

                  1.

                  pabrėžia, kad Audito Rūmų finansinių ataskaitų auditą 2010 m. atliko išorės auditorius; pažymi, kad savo ataskaitoje išorės auditorius pateikė šią išvadą: „Mūsų nuomone, šie finansinės atskaitomybės dokumentai, atsižvelgiant į 2002 m. birželio 25 d. Tarybos reglamentą (EB, Euratomas) Nr. 1605/2002, 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias minėto Tarybos reglamento įgyvendinimo taisykles, ir Europos Sąjungos apskaitos taisykles, tiksliai ir teisingai atspindi Europos Audito Rūmų finansinę būklę 2010 m. gruodžio 31 d. ir tą dieną pasibaigusių finansinių metų pinigų srautus.“ (6);

                  2.

                  vis dėlto pažymi, kad tai vadinamasis klasikinis auditas, kurį atliekant tikrinama, „(…) ar finansinės operacijos buvo tinkamai užregistruotos ir atskleistos, ar jos buvo teisėtai ir tvarkingai vykdomos ir valdomos, siekiant ekonomiškumo, efektyvumo ir rezultatyvumo“ (Išorės auditoriaus ataskaitos 1 punkto trečia pastraipa); pageidauja, kad ateityje atliekant auditus būtų atsižvelgiama į rezultatyvumo rodiklius ir į tikslus;

                  3.

                  prašo pagerinti atliktų vidaus auditų skaičiaus ir tipų santraukos kokybę, taip pat suformuluotas rekomendacijas ir su jomis susijusius tolesnius veiksmus, taip pat prašo, kad ši santrauka būtų informatyvesnė ir tinkamesnė;

                  4.

                  pažymi, kad 2010 m. Audito Rūmai turėjo iš viso 148 600 000 EUR įsipareigojimų asignavimų (2009 m. –188 000 000 EUR) ir kad šių asignavimų panaudojimo lygis pasiekė 93 %, (2009 m. buvo 92,1 %); pabrėžia, kad Audito Rūmų biudžetas yra vien tik administracinis, 80 % jo lėšų išleidžiama padengti išlaidoms, susijusioms su institucijoje dirbančiais asmenimis, ir 20 % – išlaidoms, susijusioms su pastatais, kilnojamuoju turtu, įranga, ir įvairioms su veikla susijusioms išlaidoms;

                  5.

                  pažymi, kad pagal 1 antraštinę dalį „Institucijoje dirbantys asmenys“ numatyto biudžeto įvykdymo lygis padidėjo nuo 87,6 % 2009 m. iki 92,3 % 2011 m.; taip pat 2010 m. panaudota 98 % pagal 2 antraštinę dalį „Pastatai, kilnojamasis turtas, įranga ir kitos veiklos išlaidos“ numatytų asignavimų;

                  6.

                  palankiai vertina tai, kad po pertvarkos Audito Rūmai 500 000 EUR sumažino metines apsaugos paslaugų išlaidas, užtikrindami veiksmingesnį paslaugų teikimą ir geresnę rizikos kontrolę;

                  7.

                  ragina Europos kovos su sukčiavimu tarnybą (OLAF) pagreitinti tyrimą, susijusį su įtarimais dėl pažeidimų, apie kuriuos Audito Rūmai pranešė OLAF 2010 m.;

                  8.

                  palankiai vertina tai, kad Audito Rūmai jau patikslino savo narių elgesio kodeksą ir kad dabar kodekse numatyta, kad narių finansinių interesų deklaracijos turi būti skelbiamos internete;

                  9.

                  pažymi, kad Audito Rūmai 2010 m. paskelbė dvi metines ataskaitas ir 40 specialiųjų metinių ataskaitų (2009 m. – 37), 14 specialiųjų ataskaitų (2009 m. – 18) ir šešias nuomones (2009 m. – 1); primygtinai siūlo, kad Audito Rūmai per pagrįstą laikotarpį įvertintų savo išvadų, pateiktų specialiosiose ataskaitose, poveikį ir įgyvendinimą ir apie nustatytus faktus informuotų Biudžeto kontrolės komitetą;

                  10.

                  mano, kad, norint našiai ir tinkamai panaudoti išteklius ir užtikrinti visuomenės pasitikėjimą Sąjungos institucijomis, labai svarbu nustatyti interesų konfliktus ir jų išvengti; laukia Audito Rūmų specialiosios ataskaitos dėl interesų konfliktų valdymo Europos aviacijos saugos agentūroje, Europos cheminių medžiagų agentūroje, Europos maisto saugos tarnyboje ir Europos vaistų agentūroje, kurią planuota pateikti iki 2012 m. birželio mėn. pabaigos;

                  11.

                  džiaugiasi profesionaliu ir maloniu Audito Rūmų ir Biudžeto kontrolės komiteto bendradarbiavimu; šiomis aplinkybėmis džiaugiasi Audito Rūmų veiksmais, kurių, Parlamentui paprašius, jie ėmėsi siekdami pagerinti savo vaidmenį ir daryti platesnio masto ir didesnį poveikį, kad jų nuomonės ir ataskaitos būtų veiksmingesnės ir naudingesnės ir jų sistemos ir procedūros būtų patikimesnės, ir kad taip būtų stiprinama abiejų institucijų sąveika;

                  12.

                  palankiai vertina gerą Audito Rūmų ir Biudžeto kontrolės komiteto bendradarbiavimą sprendžiant bendrųjų įmonių 2010 m. biudžeto įvykdymo patvirtinimo klausimą; ragina Audito Rūmus biudžeto įvykdymą tvirtinančiai institucijai pateikti specialią ataskaitą apie bendrųjų įmonių įsteigimo veiksmingumą ir jų papildomą naudą efektyviai vykdant Sąjungos mokslinių tyrimų, technologijų plėtros ir demonstracinės veiklos programas;

                  13.

                  primena, kad Audito Rūmai buvo priėmę 2009–2012 m. laikotarpio strategiją ir nustatę šiuos tikslus: 1) maksimaliai padidinti bendrą auditų poveikį ir 2) didinti efektyvumą geriausiai panaudojant išteklius; džiaugdamasis pažymi, kad Audito Rūmai 2010 m. įgyvendino šiuos prioritetus (7):

                              —

                              pasiektas tikslas per metus parengti 12–15 veiklos audito ataskaitų,

                              —

                              sukurti nauji produktai: naujos sudėties Komisijai skirtas dokumentas apie riziką ir iššūkius (Nuomonė Nr. 1/2010) ir nauja sistema, skirta atsižvelgimo į Audito Rūmų rekomendacijas ataskaitoms rengti nuo 2012 m.,

                              —

                              persvarstytos Audito Rūmų vidaus taisyklės, siekiant supaprastinti sprendimų priėmimą, įsteigiant kolegijas ir sustiprinant valdymą,

                              —

                              nustatyti išsamūs veiklos rezultatų rodikliai,

                              —

                              dar labiau patobulintas ES biudžeto vykdymo metiniam auditui taikomas metodas (patikinimo pareiškimas), grindžiamas vidaus analitikų, kuriems padėjo išorės ekspertai, rekomendacijomis,

                              —

                              keletas etatų iš pagalbos tarnybų buvo perkelti į audito tarnybą;

                  14.

                  džiaugiasi, kad audito užduotims skirtų darbo vietų skaičius išaugo 6 % (8);

                  15.

                  pažymi, kad 2010 m. Audito Rūmuose dirbo 889 pareigūnai, 48 sutartininkai ir 17 komandiruotųjų nacionalinių ekspertų; 557 pareigūnai priskirti audito kolegijoms, iš kurių 123 – narių kabinetams; pageidauja, kad ateityje į metinę veiklos ataskaitą būtų įtraukiama lentelė, kurioje būtų pateikiami išsamūs duomenys apie visus turimus Audito Rūmų žmogiškuosius išteklius ir kurioje šie duomenys būtų pateikiami pagal kategoriją, pareigų lygį, lytį, dalyvavimą kvalifikacijos kėlimo kursuose ir pilietybę;

                  16.

                  mano, kad, siekiant dar labiau gerinti Audito Rūmų veiklą, kur kas daugiau Audito Rūmų pareigūnų turėtų specializuotis atlikti audito užduotis ir vykdyti išimtinai šias užduotis; tikisi, kad ateityje bus daugiau darbuotojų, atliekančių šias užduotis;

                  17.

                  taip pat pažymi, kad Audito Rūmai iš viso atliko 376 audito vizitus, iš kurių 351 – į valstybes nares ir 25 – į kitas valstybes (į Prancūziją – 52, į Vokietiją – 38, į Jungtinę Karalystę – 32, į Italiją – 30; į Ispaniją – 26, į Nyderlandus – 23, į Švediją – 15, į Portugaliją – 14, į Graikiją – 13, į Daniją – 12; į Liuksemburgą – 11, į Vengriją – 10, į Lenkiją – 10);

                  18.

                  ragina Audito Rūmus į savo būsimas darbo programas įtraukti sistemingą tolesnių veiksmų, susijusių su konkrečiais atliktais auditais, stebėjimą po tam tikro laikotarpio siekiant įvertinti pažangą;

                  19.

                  yra patenkintas, kad Audito Rūmai vertina efektyvų ir rezultatyvų išteklių naudojimą taikydami pagrindinius rezultatyvumo rodiklius; atkreipia dėmesį į nuolatinę pažangą; vis dėlto pageidauja, kad Audito Rūmai laiku pateiktų dar daugiau suplanuotų ataskaitų (tai sudarytų jiems galimybę kartu su audituotomis įstaigomis patikrinti jų pagrindinių nustatytų faktų tikslumą) (9);

                  20.

                  pažymi, kad būsimo finansinio reglamento projekte numatoma, kad agentūros, pasikonsultavusios su Audito Rūmais, galėtų paskirti nepriklausomą išorės auditorių, kuris patikrintų, ar agentūros biudžeto įvykdymas atitinka finansinio reglamento nuostatas; atkreipia dėmesį į tai, kad Audito Rūmai vėliau, rengdami savo nuomonę, atsižvelgs į išorės auditoriaus ataskaitą; atkreipia dėmesį į tai, kad Audito Rūmai 2011 m. kartu su Europos gyvenimo ir darbo sąlygų gerinimo fondu (Eurofound) pradėjo bandomąjį projektą;

                  21.

                  susidomėjęs stebi bandomąjį projektą ir jo rezultatus; pripažįsta naudą, kurią ši nauja procedūra galėtų teikti racionalizuojant Audito Rūmų darbo krūvį; vis dėlto mano, kad rezultatai turėtų būti visų pirma vertinami atsižvelgiant į kokybės ir laiko santykio bei išlaidų rodiklius;

                  22.

                  ragina Audito Rūmus iki 2012 m. pabaigos atlikti išsamų Tarybos stebėsenos ir kontrolės sistemų vertinimą, kaip nurodyta Parlamento rezoliucijoje dėl 2009 finansinių metų biudžeto įvykdymo patvirtinimo (10) (8 dalis);

                  23.

                  susidomėjęs laukia tolesnio tarpusavio vertinimo, kurį Audito Rūmai ketina pradėti 2012 m.; patvirtina savo ketinimą parengti pranešimą savo iniciatyva dėl patobulinimų, kuriuos būtų galima pasiūlyti Audito Rūmams; norėtų, kad jį informuotų apie paskutinio tarpusavio vertinimo išvadų įgyvendinimą;

                  24.

                  taip pat patvirtina savo ketinimą pasiūlyti persvarstyti taisykles dėl kandidatų į Audito Rūmų narius skyrimo siekiant pagerinti sąlygas, reikalingas, kad Audito Rūmai galėtų geriau prisitaikyti prie esamų ir būsimų iššūkių.

         (1)  OL L 64, 2010 3 12.

         (2)  OL C 332, 2011 11 14, p. 1.

         (3)  OL C 326, 2011 11 10, p. 1.

         (4)  OL C 332, 2011 11 14, p. 134.

         (5)  OL L 248, 2002 9 16, p. 1.

         (6)  OL C 267, 2011 9 9, p. 3.

         (7)  2010 m. metinė veiklos ataskaita, p. 26.

         (8)  2010 m. metinė veiklos ataskaita, p. 34.

         (9)  2010 m. metinė veiklos ataskaita, p. 30.

         (10)  OL L 250, 2011 9 27, p. 94.


title: 2012/618/ES: 2012 m. gegužės 10 d. Europos Parlamento sprendimas dėl Europos aplinkos agentūros 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos aplinkos agentūros 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/356

         EUROPOS PARLAMENTO SPRENDIMAS
   2012 m. gegužės 10 d.
   dėl Europos aplinkos agentūros 2010 finansinių metų biudžeto įvykdymo patvirtinimo
   (2012/618/ES)
   EUROPOS PARLAMENTAS,

               —

               atsižvelgdamas į Europos aplinkos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0105/2012),

               1.

               atideda savo sprendimo, kuriuo Europos aplinkos agentūros vykdomajam direktoriui patvirtinama, kad Agentūros 2010 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 57.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos aplinkos agentūros 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos aplinkos agentūros 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos aplinkos agentūros 2010 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,

                  —

                  atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0105/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Parlamentas 2011 m. gegužės 10 d. patvirtino Europos aplinkos agentūros vykdomajam direktoriui, kad Agentūros 2009 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje Parlamentas, be kita ko:

                              —

                              ragino Agentūrą ir toliau tobulinti komunikacijos metodus tam, kad jos padarytos išvados būtų dažniau pateikiamos žiniasklaidoje, nes tokiais būdais būtų galima padidinti Agentūros veiklos skaidrumą ir visuomenės susidomėjimą jos darbu,

                              —

                              išreiškė susirūpinimą dėl Agentūros vykdomų perkėlimų, atliktų siekiant turėti daugiau lėšų biudžeto eilutėje tam, kad būtų galima sumokėti Agentūros patalpų nuomos mokestį už pirmąjį 2010 m. ketvirtį ir šį mokestį įrašyti į 2009 m. biudžetą, kadangi tokie veiksmai prieštarauja metinio periodiškumo principui,

                              —

                              ragino Agentūrą imtis priemonių ir pašalinti įdarbinimo procedūrų trūkumus, dėl kurių kyla pavojus šių procedūrų skaidrumui;

                  C.

                  kadangi Agentūros 2010 m. biudžetas buvo 50 600 000 EUR, t. y. 26 % didesnis už 2009 m. biudžetą; kadangi Sąjungos įnašas į Agentūros 2010 m. biudžetą buvo 35 258 000 EUR, palyginti su 34 560 000 EUR 2009 m. (7), t. y. 2 % didesnis;

                  1.

                  atideda savo sprendimo, kuriuo patvirtinama, kad Agentūros biudžetas įvykdytas, priėmimą ir laukia esminių atsakymų į pateiktas kritines pastabas bei prašymus ir informacijos apie atitinkamus veiksmus;

         Biudžeto ir finansų valdymas

                  2.

                  atkreipia dėmesį, kad Agentūros biudžeto įvykdymo lygiai, turint mintyje įsipareigojimų asignavimus ir mokėjimų asignavimus, siekė atitinkamai 100 ir 90,75 %;

                  3.

                  nustatė, atsižvelgdamas į Agentūros galutines ataskaitas, kad 2010 finansiniais metais bendra Agentūros mokėjimų suma sudarė 38 898 533,88 EUR;

                  4.

                  pažymi, kad nuo 2010 m. gegužės 22 d. iki 2010 m. spalio mėn. Agentūros pastatas penkis mėnesius buvo uždengtas žaliuoju fasadu, kuris kainavo 294 641 EUR, ir kad sutartį vykdė įmonės Ramboll (generalinis rangovas) ir Green Fortune; stebisi, kad nebuvo paskelbtas viešasis konkursas; ragina Agentūros direktorę pateikti išsamią informaciją, kaip šios įmonės buvo pasirinktos rangovais; atkreipia dėmesį į tai, kad Agentūros direktorės 2012 m. balandžio 11 d. laiške teigiama, kad šios išlaidos buvo padengtos iš biudžeto eilučių „2 1 4 0 – Patalpų įrengimas“ (180 872 EUR) ir „3 3 2 3 – Komunikacijos“ (113 769 EUR); pabrėžia, kad asignavimai įsipareigojimams pagal biudžeto eilutę 2 1 4 0 išaugo nuo 85 000 EUR iki 271 049 EUR, nepaisant Agentūros administracijos vadovo nuomonės; taip pat pažymi, kad 2010 m. gegužės mėn. administracijos vadovas išėjo atostogų dėl ligos ir nuo tada jo pareigas eina laikinasis vadovas; atkreipia dėmesį į direktorės 2012 m. balandžio 30 d. laišką, kuriame teigiama, kad biudžeto eilutė 2 1 4 0 buvo papildyta perkėlus 180 872 EUR iš biudžeto eilutės „2 1 0 0 – Nuoma“; primena, kad 2009 m. gruodžio mėn. Agentūra sumokėjo nuomą už pirmą 2010 m. ketvirtį, taip išvengdama Komisijai grąžintinos sumos sumažinimo; taigi ragina Agentūrą biudžeto įvykdymą tvirtinančiai institucijai paaiškinti, kodėl ji iš biudžeto eilutės „Nuoma“ išėmė 180 872 EUR, kai nuoma yra sutartyje fiksuota suma, ir pateikti informaciją bei rašytinius įrodymus, susijusius su biudžeto lėšų perkėlimo procedūromis; tikisi, kad Agentūra atliks visus prašomus veiksmus iki 2012 m. rugpjūčio mėn. pabaigos;

                  5.

                  pažymi, kad 2011 m. gruodžio mėn. Agentūra sudarė bendrąją paslaugų sutartį 48 mėnesiams žiniasklaidos stebėsenai vykdyti, kurios bendra vertė – 250 000 EUR, ir tai gerokai viršija ankstesniais metais už panašias paslaugas sumokėtas išlaidas; pažymi, kad pagal šią sutartį Agentūra žiniasklaidos stebėsenos paslaugoms per metus išleis vidutiniškai 62 500 EUR, ir mano, kad šios išlaidos per didelės ir prieštarauja veiksmingo mokesčių mokėtojų pinigų naudojimo principui;

         Perkelti asignavimai

                  6.

                  atkreipia dėmesį, kad pagal Agentūros galutines ataskaitas iš 2010 m. asignavimų 12 809 551,05 EUR buvo perkelti į 2011 m.; patvirtina, kad iš bendros perkeltos sumos 8 941 279 EUR yra išorės asignuotosios įplaukos, kurios yra daugiametės ir todėl joms netaikomas metinio periodiškumo principas;

                  7.

                  pažymi, atsižvelgdamas į Agentūros galutines ataskaitas, kad iš viso buvo panaikinta 585 282,87 EUR nepanaudotų mokėjimų asignavimų, perkeltų iš ankstesnių metų; iš Agentūros pateiktų duomenų akivaizdu, kad ši suma mažesnė, nei 2009 m. panaikinta suma, t. y. 693 127,02 EUR; todėl pažymi, kad tik 1,5 % panaikintų mokėjimų asignavimų reiškia, kad geriau numatomi finansiniai poreikiai;

                  8.

                  apgailestauja, kad Audito Rūmai mano, jog Agentūros perkeltų ir panaikintų asignavimų nėra pakankamai daug, kad būtų verta juos paminėti ataskaitoje dėl Agentūros 2010 finansinių metų metinių ataskaitų;

         Viešųjų pirkimų procedūros

                  9.

                  atkreipia dėmesį į Agentūros pranešimą, kad 2011 m. spalio mėn. Audito Rūmai atliko viešųjų pirkimų procedūrų auditą, susijusį su valgyklos paslaugų, valymo paslaugų, apsaugos paslaugų ir baldų įsigijimu; ragina Agentūrą iki 2012 m. rugsėjo mėn. pabaigos pateikti biudžeto įvykdymą tvirtinančiai institucijai šio audito išvadas, taip pat savo atsakymus ir veiksmus, kurių buvo imtasi;

                  10.

                  ragina Vidaus audito tarnybą (VAT) atlikti Agentūros sutarčių dėl valgyklos paslaugų, valymo paslaugų, apsaugos paslaugų ir baldų įsigijimo auditą, siekiant nustatyti, ar konkurso regimo, paskelbimo, vertinimo ir sutarčių sudarymo etapais laikytasi kuo didesnės konkurencijos užtikrinimo ir optimalaus lėšų panaudojimo principų, ir laiku informuoti biudžeto įvykdymą tvirtinančią instituciją apie savo išvadas;

         Žmogiškieji ištekliai

                  11.

                  pažymi, kad Agentūra persvarstė savo įdarbinimo procedūras pagal biudžeto įvykdymą tvirtinančios institucijos ir Audito Rūmų pateiktas pastabas tam, kad pašalintų trūkumus, susijusius su pranešimais apie laisvas darbo vietas, atrankos komisijų sprendimo dokumentais, minimaliu skaičiumi taškų, kuriuos kandidatas turi surinkti, kad būtų pakviestas į pokalbį, ir pokalbio protokolais;

                  12.

                  be to, nurodo, atsižvelgdamas į Agentūros metinį valdymo planą, kad ji vykdė „EAA personalo politiką“, užtikrinančią personalo ugdymo pagrindą;

                  13.

                  yra informuotas, kad 2010 m. buvo įdarbinti 7 vidaus ir 40 išorės kandidatų; pažymi, kad iš vidaus kandidatų 1 įdarbintas pareigūnu, 5 – laikinaisiais darbuotojais ir 1 – sutartininkas, o iš išorės įdarbintų darbuotojų 1 yra pareigūnas, 13 – laikinieji darbuotojai, 29 – sutartininkai ir 4 – nacionaliniai ekspertai; atkreipia dėmesį į tai, kad per pastaruosius penkerius metus Agentūros patalpose dirbo 12 kviestinių mokslininkų; siekiant padidinti skaidrumą, ragina Agentūrą užbaigti skelbti kviestinių mokslininkų curriculum vitae – bent jau su išsilavinimu ir profesine veikla susijusius faktus;

         Agentūros 2009–2013 m. strategija

                  14.

                  palankiai vertina tai, kad Agentūros personalo ir valdymo veikla, kokybės kontrolės procesai, produktai ir paslaugos, administracinės ir pastatų paslaugos priskiriamos strateginei sričiai EAA 2009–2013 m. strategijoje;

                  15.

                  ragina Agentūrą pateikti aiškesnę priemonių, išteklių ir rezultatų sąsają;

         Interesų konfliktas

                  16.

                  pažymi, kad nuo 2010 m. birželio mėn. iki 2011 m. balandžio mėn. Agentūros vykdomoji direktorė buvo instituto Earthwatch, t. y. tarptautinės aplinkosaugos labdaros organizacijos, įtraukiančios žmones į mokslinių tyrimų bei švietimo veiklą, patikėtinė ir tarptautinės patariamosios tarybos narė; atsižvelgia į tai, kad vykdomoji direktorė savo pareiškime nurodė, kad vadovaudamasi Audito Rūmų pirmininko patarimu 2011 m. balandžio mėn. ji dėl galimo interesų konflikto atsistatydino iš savo posto Earthwatch organizacijoje;

                  17.

                  yra labai susirūpinęs dėl to, kad 2010 m., kai vykdomoji direktorė tiesiogiai dalyvavo instituto Earthwatch darbe, 29 Agentūros darbuotojai, įskaitant ir vykdomąją direktorę, dalyvavo iki 10 dienų trukmės moksliniuose tyrimuose pagal skirtingus biologinės įvairovės projektus Karibų ar Viduržemio jūros regionuose, kuriuos organizavo institutas Earthwatch, o Agentūra, kaip nurodė Agentūros vykdomoji direktorė, sumokėjo NVO iš viso 33 791,28 EUR;

                  18.

                  pripažįsta specialųjį darbuotojų mokymą, kaip karjeros vystymo dalį, ir atkreipia dėmesį į visą sumą, sumokėtą tiems mokymams;

                  19.

                  stebisi, kad 2010 m. lapkričio 5 d. įsteigtas „Worldwatch Institute“ Europos skyrius savo adresu nurodė Agentūros adresą ir naudojo jos patalpas kaip savo, nemokėdamas Agentūrai jokio mokesčio, taigi naudojo patalpas, apmokamas iš ES biudžeto; apgailestauja, kad 2012 m. balandžio 30 d. direktorės laiške užsimenama tik apie JAV veikiantį „Worldwatch Institute“ biurą, o ne apie „Worldwatch Institute“ Europos skyrių, kuris naudojo Agentūros patalpas nemokėdamas jokio nuomos mokesčio; be to, atkreipia dėmesį į tai, kad „Worldwatch Institute“ Europos skyriaus vykdomasis direktorius buvo Agentūros kviestinis mokslininkas; ragina Agentūrą iki 2012 m. rugpjūčio mėn. pabaigos biudžeto įvykdymą tvirtinančiai institucijai pateikti konkrečius duomenis ir šį faktą patvirtinančius dokumentus, taip pat nurodyti Agentūros darbuotoją, kuris davė tam leidimą, konkrečią datą, kada „Worldwatch Institute“ Europos skyrius nustojo naudotis Agentūros patalpomis, taip pat, ar atitinkamo Agentūros kviestinio mokslininko atliktas darbas buvo publikuotas „Worldwatch Institute“ Europos skyriaus ar Agentūros vardu;

                  20.

                  palankiai vertina Agentūros ir NVO, dirbančių aplinkosaugos srityje, bendradarbiavimą, kuris plėtojamas ir su kitomis specializuotomis agentūromis, tačiau primena, kad net ir interesų konflikto šešėlis ardo pasitikėjimą institucijomis ir kelia nerimą mokesčių mokėtojams;

                  21.

                  siekiant užtikrinti didesnį skaidrumą interesų konfliktų prevencijos ir kontrolės srityje, ragina Agentūrą nedelsiant priimti veiksmų planą ir savo interneto svetainėje paskelbti interesų deklaraciją, o kol to nėra, iki 2012 m. birželio 30 d. pateikti joje vadovų, mokslo komiteto narių, ekspertų ir valdybos narių curriculum vitae, nurodant bent jau duomenis apie jų išsilavinimą ir profesinę veiklą; mano, kad tokios priemonės leistų biudžeto įvykdymą tvirtinančiai institucijai ir visuomenei įsitikinti jų kvalifikacija ir užkirsti kelią galimiems interesų konfliktams;

         Veikla

                  22.

                  atkreipia dėmesį į Agentūros iniciatyvą, vadovaujantis steigiamuoju Reglamentu (EEB) Nr. 1210/90 ir valdybos patvirtintomis darbo programomis, reguliariai užtikrinti nepriklausomą išorės vertinimą; ypač pabrėžia, kad kitas vertinimas bus atliekamas 2012 m. ir daugiausia dėmesio bus skiriama bendros strategijos veiksmingumui ir efektyvumui;

                  23.

                  atkreipia dėmesį į Agentūros iniciatyvą vertinti savo veiklos rezultatus taikant Aplinkosaugos vadybos ir audito sistemą (EMAS) ir vidaus valdymo sistemas, pagrįstas keturiomis tarpusavyje susijusiomis sritimis – finansų, klientų, verslo bei mokymosi ir augimo;

                  24.

                  pripažįsta, atsižvelgdamas į Agentūros metiniame valdymo plane pateiktas pastabas, Agentūros ir įvairių tarptautinių ir Sąjungos įstaigų, Eionet tinklo ir Mokslinio komiteto pastangas sukurti tinklų sistemą tam, kad Agentūra galėtų palaikyti ryšius su mokslinių tyrimų ir mokslo bendruomene, sistemingiau skleisti ir panaudoti mokslinių tyrimų veiklos Europos ir nacionaliniu lygmenimis rezultatus, ypač informaciją ir duomenis;

                  25.

                  be to, pažymi, kad Agentūra, atsižvelgdama į biudžeto įvykdymą tvirtinančios institucijos sprendime dėl 2009 m. biudžeto įvykdymo patvirtinimo pateiktą prašymą, 2011 m. labiau stengėsi informuoti plačiąją visuomenę apie savo veiklą ir pradėjo vykdyti bandomuosius projektus naudodama socialinę žiniasklaidą, kaip visuomenės informavimo priemonę;

                  26.

                  ragina Agentūrą išsamiai informuoti biudžeto valdymo instituciją, ypač biudžeto kontrolės instituciją, apie:

                              —

                              šaltinius, kuriais Agentūra naudojasi rengdama ataskaitas, dokumentus ir kitą susijusią dokumentaciją,

                              —

                              ataskaitų ir kitų dokumentų, pateiktų 2010 m., skaičius,

                              —

                              Agentūros ataskaitomis užtikrinamos galimos pridėtinės vertės, palyginti su kitų įstaigų ataskaitomis aplinkos apsaugos klausimais, įrodymus,

                              —

                              valstybių narių siunčiamų duomenų tikrinimo procedūrą, jei vykdoma, šio tikrinimo periodiškumą ir apie tai, kaip Agentūra panaudoja valstybių narių atsiųstus duomenis;

                  27.

                  džiaugiasi, kad 2010 m. agentūra ypatingą dėmesį skyrė biologinei įvairovei, Pasaulinei aplinkos ir saugumo stebėsenos sistemai (angl. GMES), platformai „Žvilgsnis į Žemę“ (angl. „Eye on Earth“) ir 2010 m. aplinkos būklės ataskaitai (angl. SOER);

                  28.

                  norėtų paraginti agentūrą toliau stengtis tobulinti komunikacijos metodus siekiant, kad jos gautus duomenis dažniau pateiktų žiniasklaida ir taip visuomenė būtų skatinama diskutuoti užtikrinant platesnę informaciją, pateikiamą visuomenei ir susijusią su svarbiais aplinkos klausimais, pvz., klimato kaitos, biologinės įvairovės ir gamtos išteklių valdymo;

         Vidaus auditas

                  29.

                  patvirtina, kad 2010 m. VAT atliko valdymo plano sistemos (VPS) (arba veiklos stebėsenos) auditą, kurio tikslas – įvertinti Agentūros veiklos planavimo ir stebėsenos sistemų tinkamumą ir suteikti patikinimą dėl šių sistemų tinkamumo; ypač pažymi, kad VAT pateikė aštuonias rekomendacijas, iš kurių šešios buvo priskirtos svarbių rekomendacijų kategorijai, o dvi – pageidautinų;

                  30.

                  atsižvelgdamas į tai, ragina Agentūrą:

                              —

                              skatinti taikyti projektų planavimo ir pažangos stebėsenos srityse keliamų tikslų ir išmatuojamų rodiklių nustatymo gaires,

                              —

                              paskirstyti projektų išlaidas,

                              —

                              skatinti veiksmingesnį projektų valdymą ir vykdyti naujų duomenų, įvestų į VPS, patikrinimo ir patvirtinimo procedūras;

                  31.

                  be to, ragina Agentūrą nedelsiant priimti priemones, skirtas ankstesnių VAT auditų metu nustatytiems trūkumams, susijusiems su kokybės valdymu ir dotacijų valdymu, pašalinti, siekiant:

                              —

                              parengti kokybės užtikrinimo ir (arba) kokybės kontrolės (angl. QA/QC) kontrolinį sąrašą ir juo naudotis rengiant Šiltnamio efektą sukeliančių dujų (angl. GHG) inventoriaus ataskaitą,

                              —

                              planuoti, apibūdinti ir pagrįsti dokumentais susijusius kokybės patikrinimus,

                              —

                              užtikrinti kokybės kontrolės priežiūrą,

                              —

                              numatyti verslo tęstinumo problemas,

                              —

                              vykdyti dotacijų kontrolę ir patikras vietoje,

                              —

                              stebėti dotacijų įgyvendinimą ir jį įvertinti;

                  32.

                  atkreipia dėmesį į ankstesnėse biudžeto įvykdymo ataskaitose pateiktas savo rekomendacijas, pridedamas šios rezoliucijos priede;

                  33.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (8) rezoliucijoje dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 57.

         (2)  OL L 248, 2002 9 16, p. 1.

         (3)  OL L 120, 1990 5 11, p. 1.

         (4)  OL L 126, 2009 5 21, p. 13.

         (5)  OL L 357, 2002 12 31, p. 72.

         (6)  OL L 250, 2011 9 27, p. 155.

         (7)  OL L 64, 2010 3 12, p. 677.

         (8)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PASTARAISIAIS METAIS EUROPOS PARLAMENTO PATEIKTOS REKOMENDACIJOS

                  Europos aplinkos agentūra (EEE)

                  2006 m.

                  2007 m.

                  2008 m.

                  2009 m.

                  Veikla

                  Nepateikta

                  Nepateikta

                              —

                              Ragina Agentūrą atlikti šiais ir ankstesniais metais vykdytos veiklos diachroninę analizę,

                              —

                              ragina Agentūrą vadovaujantis steigiamuoju reglamentu ir valdybos patvirtintomis darbo programomis toliau kas penkerius metus užtikrinti nepriklausomą išorės vertinimą,

                              —

                              teigiama tendencija: Agentūra sukūrė tinkamai parengtą veikla grindžiamą valdymo sistemą, daugiametę darbo programą, išsamią rezultatų suvestinę su rodikliais ir integruotą valdymo kontrolės sistemą.

                              —

                              Ragina Agentūrą palyginti veiklą, vykdytą tais metais, kurių biudžeto įvykdymą ketinama patvirtinti, ir ankstesniais finansiniais metais,

                              —

                              ragina Agentūrą teikti pirmenybę keturioms sritims ir dėti daugiau pastangų joms plėtoti,

                              —

                              ragina Agentūrą toliau stengtis tobulinti komunikacijos metodus siekiant, kad jos padarytos išvados būtų dažniau pateikiamos visuomenės informavimo priemonėmis, nes tokiais būdais būtų galima padidinti Agentūros veiklos skaidrumą ir visuomenės susidomėjimą jos darbu,

                              —

                              ragina Audito Rūmus atlikti Agentūros veiklos auditą.

                  Biudžeto ir finansų valdymas

                  Nebuvo griežtai laikomasi biudžeto metinio periodiškumo principo: į kitus metus reikėjo perkelti daugiau nei 30 % įsipareigojimų asignavimų ir 50 % veiklos išlaidoms skirtų lėšų.

                              —

                              Viešųjų pirkimų procedūrų trūkumai: tiesioginis paslaugų sutarties sudarymas nesilaikant Finansinio reglamento reikalavimų, konkrečios paslaugų sutarties sudarymas nesilaikant bendrojo susitarimo sąlygų,

                              —

                              susitarimų dėl dotacijų (su Europos teminiu centru) valdymo trūkumai.

                  Nepateikta

                              —

                              Ragina Agentūrą gerinti biudžeto ir darbo programų ryšį,

                              —

                              reiškia susirūpinimą dėl Agentūros perkėlimų, atliktų siekiant turėti daugiau lėšų biudžeto eilutėje tam, kad būtų galima sumokėti Agentūros patalpų nuomos mokestį už pirmąjį 2010 m. ketvirtį ir šį mokestį įrašyti į 2009 m. biudžetą, nes tokie veiksmai prieštarauja metinio periodiškumo principui,

                              —

                              ragina Agentūrą pagerinti veiklos padalinių teikiamos informacijos apie sukauptų veiklos išlaidų vertinimą tikslumą.

                  Žmogiškieji ištekliai

                  Nepateikta

                  Įdarbinimo procedūrų trūkumai: atrankos kriterijų neatitinkantys kandidatai buvo toliau vertinami, o dokumentuose nebuvo nurodyti geriausių kandidatų, kurie turi būti pakviesti į pokalbį dėl darbo, atrankos kriterijai.

                  Nepateikta

                              —

                              Ragina Agentūrą pašalinti įdarbinimo procedūrų trūkumus, dėl kurių kyla pavojus šių procedūrų skaidrumui,

                              —

                              Audito Rūmai atkreipė dėmesį į šiuos trūkumus: pranešimuose apie laisvas darbo vietas nenurodomas maksimalus į rezervo sąrašus įtrauktinų kandidatų skaičius, dėl klausimų, naudotų testo raštu ir pokalbių metu, nebuvo nuspręsta prieš paraiškų nagrinėjimą, atrankos komisijų sprendimai buvo nepakankamai patvirtinti dokumentais, protokolai buvo neišsamūs, taip pat iš anksto nebuvo nustatytas minimalus skaičius taškų, kuriuos kandidatai turėjo surinkti, kad būtų pakviesti į pokalbį ar patektų į rezervo sąrašą.

                  Vidaus auditas

                  Pažeidžiant pareigų atskyrimo principą tas pats perįgaliotas įgaliojimus duodantis pareigūnas ne tik atliko ex ante patikrinimą, bet ir administravo prieigos prie informacijos technologijų sistemos, skirtos biudžeto apskaitai, teises.

                  Nepateikta

                  Ragina Agentūrą įvykdyti 17 iš 27 Vidaus audito tarnybos pateiktų rekomendacijų, t. y. nustatyti finansines grandines, skatinti dotacijų kontrolę ar patikras vietoje, taip pat vykdyti dotacijų įgyvendinimo stebėseną bei įvertinimą ir įgyvendinti vidaus kontrolės standartus.

                  Nurodo, jog dar turi būti įgyvendintos trys Vidaus audito tarnybos (VAT) rekomendacijos, pateiktos atlikus ankstesnį auditą, visų pirma susijusios su itin svarbiais postais, dotacijų kontrole ar patikromis vietoje bei finansinėmis procedūromis, ir laikomos labai svarbiomis.